Прыпяцкая праўда

**«Прыпяцкая праўда»** — галоўная афіцыйная дзяржаўная газета Нараўлянскага раёна (орган Нараўлянскага раённага Савета дэпутатаў), заснаваная 23 студзеня 1932 г. і друкаваная ў Нароўлі (Беларусь, Гомельская вобласць). Па гістарычным прычынам некалькі разоў змяняла сваю назву. У час Другой сусветнай вайны ў 1941—1944 гг. газета часова спыніла выпуск нумароў. У 1963—1965 гг. газета не выдавалася па прычыне скасавання Нараўлянскага раёна, тэрыторыя якога ўвайшла ў склад Ельскага раёна. З адміністрацыйным аднаўленнем Нараўлянскага раёна 6 студзеня 1965 г., у красавіку 1965 г. зноў пачалося выданне сваёй раённай газеты ў Нароўлі — пад назвай «Прыпяцкая праўда». Тэматыка газеты — афіцыйна-палітычная, эканамічная і культурная: асвятляе галоўным чынам падзеі і працэсы, якія адбываюцца ў Нараўлянскім раёне і Беларусі. Друкуе таксама гісторыка-этнаграфічныя і побыта-дарадчыя артыкулы, літаратурныя і мемуарныя творы (у тым ліку, анекдоты); размяшчае ілюстрацыі (фатаграфіі, малюнкі і г.д.), прыватныя аб’явы, некралогі і інш. Выкарыстоўвае беларускую і рускую мовы артыкулаў, паведамленняў, літаратурных твораў і г.д. Выходзіць адзін раз на тыдзень. Мае свой сайт у Інтэрнэце. Дэвіз: «Раёнка — ваш компас у свеце гарачых навін!».

## Гісторыя 
Гістарычныя назвы: **«За калектывізацыю»** (1932—1938), **«За бальшавіцкія перамогі»** (1938—1952), **«Сталінскі сцяг»** (1952—1956), **«Ленінская праўда»** (1956—1962), **«Прыпяцкая праўда»** (з красавіка 1965 года). Друкавалася раённая газета на абсталяванні рэдакцыі. Газета мела ў той час усяго дзве старонкі (адзін аркуш) і выдавалася выключна на беларускай мове. У архівах газеты не захавалася падрабязных звестак аб дзейнасці газеты да 1941 г..

25 снежня 1962 г. Нараўлянскі раён скасаваны, а яго тэрыторыя ўключана ў склад Ельскага раёна, таму ў Нароўлі было спынена выданне афіцыйнай раённай газеты. У цяперашні час газета друкуецца ў КПУП «Калор».

12 ліпеня 2023 г. рэдакцыю газеты афіцыйна наведаў старшыня Нараўлянскага райвыканкама Уладзімір Пятровіч Антоненка, каб абмеркаваць з калектывам рэдакцыі пытанні працы самой рэдакцыі, а таксама будаўніцтва, рамонту дарог у Нароўлі, захавання мясцовых помнікаў культуры, добраўпарадкавання, адказнасці жыхароў горада, адносіны кіраўнікоў арганізацый і адказных службаў да публікуемых у газеце крытычных матэрыялаў і многае іншае.

## Рэдактары 
Адказнымі / галоўнымі рэдактарамі газеты былі, адказны рэдактар
* 1935 — (выконаў абавязкі адказнага рэдактара) Б. Газман
* 1936 — Е. П. Прусак, адказны рэдактар
* 1940-ыя гг. — Іван Філоненка,
* 1950-ыя — Майсей Дварэцкі
* 1965—1969 — Павел Бозікаў
* 1969—1980 — Георгій Даўгіцкі
* 1980—1988-? — Мікалай П. Кохна
* Мікалай Чэпікаў
* ?-1994-? — (выконваў абавязкі) Юліян Новік, адказны сакратар, загадчык аддзела сельскага жыцця
* ?-1994—1995-? —  Л. Я. Кавалеўскі
* А. Карпенка
* Уладзімір Крыжаноўскі
* 2000—? — Алена Крупа
* Валянціна Варанцова
* Алена Румянцава
* Іван Валянцінавіч Грушэўскі
* ?-2012—2014 — Сяргей Васілевіч Канавод (27.09.1971—19.03.2014), галоўны рэдактар
* (2014?)-2015— 25 лістапада 2021 — Наталля Аляксандраўна Лапаціна, галоўны рэдактар
* з 26 лістапада 2021 — Міхаіл Валер’евіч Шаўчэнка (нар. 1998), галоўны рэдактар.

## Адрас 
Установа «Рэдакцыя газеты „Прыпяцкая праўда“» — 247802, Беларусь, Гомельская вобласць, г. Нароўля, вул. Макаранкі, д.5. prypjac_prav@cmi.by, pravda@narovlya.by

* сайт газеты «Прыпяцкая праўда» — narovlya.by/ 

## Крыніцы 
## Літаратура 
* Наровлянщина самобытная и современная / под общ. ред., пред. В. В. Шляги. — Гомель : Редакция газеты «Гомельская праўда», 2015. — 119 с.
* Наровля и Наровлянский район / сост.: Н. В. Кузьменкова, Н. И. Данильченко, С. В. Коновод. — Мозырь : Колор, 2005. — 25 с.
* Наровлянский район: рекламное издание на русском и английском языках / автор текста В. Минков. — Гомель : редакция газеты «Гомельская правда», [б. д.]. — 26 с.
* Памяць: Нараўлянскі раён: гісторыка-дакументальныя хронікі гарадоў і раёнаў Беларусі / уклад.: П. П. Рабянок, К. Ф. Ярмоленка. — Мінск : БЕЛТА, 1998. — 445 с.
* *Невмержицкая, Л.* Юбилей районной газеты — важное событие для всей Наровлянщины / Л. Невмержицкая // Прыпяцкая праўда. — 2022, 22 студзеня. — № 3, — С. 4.
* *Партыко, О.* «Прыпяцкая праўда» — надежный компас в мире новостей / О. Партыко // Прыпяцкая праўда. — 17 студзеня 2026. — № 3. — С. 9.

## Спасылкі 
* Гісторыя газеты 
* «Прыпяцкая праўда» празднует День рождения
* Прыпяцкая праўда // belsmi.by

Катэгорыя:Газеты Беларусі
Катэгорыя:З’явіліся ў 1932 годзе
Катэгорыя:Нароўля
Катэгорыя:Нараўлянскі раён
Катэгорыя:Газеты Беларусі на рускай мове
Катэгорыя:Газеты Беларусі на беларускай мове